

Cesta na Fužine 1,

8233 Mirna

e- info@os-mirna.si

SVET STARŠEV

**ZAPISNIK**

1.Seje sveta staršev dne 26.9.2024 ob 17.30 uri v avli OŠ Mirna

**Prisotni:**

Člani Sveta staršev po razredih oz. oddelkih:

1. A razred - Grega Drčar

1. B razred - Vesna Sladič

2. A razred - Rok Suhadolnik

2. B razred - Maja Ravljen

3. A razred - Nastja Holc

3. B razred - Katja Jakoš

4. A razred - Katarina Suhadolnik

4. B razred - Blaž Ožek

5. A razred - Gregor Struna

5. B razred - Petra Jevnikar

6. razred - Bojana Rebolj

7. razred - Aleš Oven

8. A razred - Janika Kramer

8. B razred - Nataša Nagode

9. A razred - Dunja Blažič

9. B razred - Nataša Steklasa

Predstavnica staršev OŠPP - Jolanda Sirk

Predstavniki staršev skupin vrtca Deteljica Mirna:

Mehurčki - Andrej Zupančič

Žogice - Katja Lauko

Rožice - Sonja Grabnar

Sončki - Vesna Gregorčič

Barvice - Tjaša Kotar

Pike - Vesna Pust

Klobuki - Jera Tratar

Baloni - Anka Slivnik Zorc

Prisotni iz OŠ Mirna:

Ravnatejica - Anica Marinčič

Pomočnica ravnateljice - Petra Vidmar

Vodja OŠPP - Katarina Šinkovec

Vodja vrtca Deteljica - Mateja Lužar

Prvo sejo sveta staršev je sklicala ravnateljica OŠ Mirna, ga. Anica Marinčič. Predstavniki staršev v svetu staršev oz. člani sveta staršev smo po elektronski pošti prejeli dnevni red (dne 17.9.2024) in gradivo za obravnavo (24.9.2024). Ravnateljica je predlagala naslednji dnevni red:

**DNEVNI RED:**

1. Predstavitev članov sveta staršev
2. Izvolitev predsednika in namestnika predsednika sveta staršev ter imenovanje zapisnikarja
3. Poročilo za šolsko leto 2023/2024
4. Letni delovni načrt za šolsko leto 2024/2025
5. Vprašanja, pobude, predlogi

Ga. ravnateljica je pozdravila vse navzoče. Preverila je prisotnost predstavnikov posameznih oddelkov. Prisotni so bili vsi prestavniki posameznih oddelčnih skuponosti OŠ, OŠPP in vrtca, razen predstavnika skupine Gumbi. Odsotnost je bila upravičena.

Sledil je pregled dnevnega reda, ki smo ga vsi člani na javnem glasovanju soglasno s 100-odstotno podporo sprejeli in potrdili.

TOČKA 1

Po poslovniku je ga. ravnateljica pozvala vse prisotne, da podajo predloge za predsednika in namestnika sveta staršev ter zapisnikarja. Za predsednico je bila predlagana ga. Bojana Rebolj, za namestnika g. Aleš Oven in za zapisnikarja ga. Katja Jakoš. Vse tri predlagane osebe za posamezno funkcijo so se strinjale s funkcijo in so bile soglasno potrjene na javnem glasovanju s 100-odstotno podporo.

# SKLEP: Predsednica sveta staršev je ga. Bojana Rebolj, namestnik predsednice je g. Aleš Oven, zapisnikarica pa ga. Katja Jakoš.

TOČKA 2

Vodenje seje je prevzela predsednice sveta staršev, ga Bojana Rebolj, ki se je zahvalila za izkazano podporo. Go. ravnateljico, Anico Marinčič, je pozvala k besedi.

V uvodu je ga. ravnateljica izpostavila sodelovanje med vsemi deležniki (učenci, starši in delavci šole) v vidu razreševanja težav sproti in osebami, ki se jih težave tičejo; najprej na razredni ravni in nato z vključitvijo vodstva šole. Za ta namen je ga. ravnateljica dosegljiva ves čas. V času uradnih ur v šoli in po uradnih urah na mobilni telefonski številki 031 353 136. S sprotnim reševanjem težav bo šolsko okolje varno za otroke in kraj, kjer se bodo počutili sprejete in zadovoljne, kar je cilj vseh deležnikov, tako šolskih delavcev in staršev.

TOČKA 3

Ga. ravnateljica je na kratko povzela bistvo iz Poročila za šol. I. 2023/2024, ki je potekala skladno s postavljeni letnim planom.

V OŠ so bile izvedene šole v naravi po planu, med drugim tudi za lanski 4. in 7. razred, ki sta izpadla iz plana na državni ravni.

Ga. ravnateljica je izpostavila dosežke učencev na nacionalnih preverjanjih znanja (NPZ), kjer so učenci 9. razredov dosegli zelo dobre rezultate pri vseh treh predmetih (MAT, TJA - nadpovprečjem, SLJ - v povprečju). Slabši rezultat so dosegli učenci 6. razreda. V šolskih aktivih so analizirali stanje in pripravili akcijski načrt za odpravo pomanjkljivosti.

Tudi v šolskem letu 2023/2024 so bili učenci OŠ Mirna uspešni na tekmovanjih iz znanja, športa in spretnostih. Ravnateljica je izpostavila projekt Turizmu pomaga lastna glava, kjer so bili učenci najboljši na državni ravni. Edne od učencev je bil razglašen tudi za promotorja turizma.

Posamezni aktivi so se redno srečevali in pripravljali in izvajali program skladno s postavljenimi načrti ter interesi učencev.

V OŠPP je bil program izveden po načrtu in standardih za posebni in prilagojeni program. # učenci so v lanskem šolskem letu šolanje zaključili.

V vrtcu je bil program izveden po načrtu.

Razprava:

Starši smo izpostavili rezultate NPZ v 6. razredu in prosili go. ravnateljico za komentar. Pri analizi stanja so aktivi ugotovili, da je največja težava slabših rezultatov bralno razumevanje, saj učenci ne preberejo natančno navodil in jih posledično ne upoštevajo. Izpostavila je še finomotoriko (nečitljivi zapisi, ki jih pregledovalci ne morejo prebrati/ razvozlati) in koncentracijo. Glede na ugotovitve je bil na ravni zavoda postavljen sklep, da je v kurikulumu OŠ in vrtca poudarek med drugim tudi na finomotoriki.

V šolskem letu 2024/2025 je NPZ obvezen tudi za 3. razred.

Ga. Ravnateljica je izpostavila, da bo končno Poročilo za šol. I. 2024/2025 objavila na spletni strani šole.

Poročilo in pojasnila so bila potrjena soglasno s 100-odstotno podporo prisotnih.

**SKLEP: Svet staršev je bil seznanjen s Poročilom za šoIsko leto 2023/2024 in dodatnimi pojasnili ter ga soglasno potrdil.**

TOČKA 4

Ga. predsednica je pozvala pozvala go. ravnateljico h kratki predstavitvi LDN za šol. l. 2024/2025.

Ga. ravnateljica je izpostavila:

4.1 Spremembe v vodstvenemu kadru Zavoda Mirna

Ob povečanju števila učencev v OŠ in OŠPP ter v vrtcu je bila v letu 2024/2025 za pomočnico ravnateljice imenovana ga. Petra Vidmar, ki bo ge. ravnateljica pomagala pri organizaciji dela in vodenju šole.

Na mestu pedagoške vodje v OŠPP je go. Melito Lekše zamenjala ga. Katarina Šinkovec.

4.2 Nacionalno preverjanje znanja (NPZ)

V šol. letu 2024/2025 bodo NPZ potekali v 9., 6. in 3. razredu. s pričetkom v mesecu marcu, zadnje preverjanje pa bo konec aprila. V 9. in 6. razredu bo potekalo preverjanje SLJ, MAT in ANJ, v 3. pa SLJ in MAT.

Vrednotenje bo potekalo elektronsko. Možni bodo vpogledi in popravljanja skladno s pravilnikom. Končni rezultati bodo v začetku junija, učenci pa bodo končne rezultate prejeli ob koncu pouka; 9. razred 13.6.2025, 6. in 3. pa 24.6.2025.

4.3 Ostalo

V lanskemu šolskemu letu sta dvema razredoma odpadla dneva dejavnosti.

Otroci naj v šolo prihajajo glede na urnik, predvidoma 5 minut pred pričetkom ure. Telefon v šolo ni zaželjen. Če otrok potrebuje poklicati starše, lahko to stori v tajništvu, računovodstvu ...

Prevozi potekajo, vendar zaradi novega načina zagotavljanja te storitve, ki je prešel na 2 podjetji, prihaja do težav pri izvajanju. V letu 2025 bo nov razpis za ponudnika prevozov.

Prav tako vozači ne morejo zaradi voznega reda obiskovati dodatni dejavnosti (šport, priprave na tekmovanja ...). Težave je potrebno sporočati sprosti, da se jih rešuje takoj.

Trenutno je zavod kadrovsko pokrit. Napovedane so odsotnosti zaradi porodniških dopustov.

Prostorske težave zaenkrat rešujemo na obstoječi infrastrukturi. Zaradi povečanega števila otrok se nakazuje prostorska stiska tudi v kuhinji.

S 1.9.2025 je predvidena selitev vrtca v nove prostore, kjer je 8 oddelkov.

**SKLEP:** **Letni delovni načrt za šol. l. 2024/2025 bil soglasno sprejet in potrjen.**

Sejo smo zaključili 18:55 s pohvalo in zahvalo za konstruktivno debato med vsemi deležnike seje.

Zapisala: Katja Jakoš

Namestnik predsednice Sveta staršev

Ga. Bojana Rebolj